biswa921/hiwiki-latest-pages-articles-raw huggingface dataset:
सिडनी जेम्स वेव

right|thumb|200px|सिडनी जेम्स वेब
सिडनी जेम्स वेव (१८५९ - १९४७) फेबियन समाजवादी विचारधारा के मुख्य सिद्धांतकार थे।

परिचय
सिडनी जेम्स का जन्म निम्न मध्यम वर्ग के परिवार में हुआ था। माता पिता की आर्थिक स्थिति अच्छी तो न थी, फिर भी उन्हें शिक्षा के लिए स्विटजरलैंड और जर्मनी भेजा गया। लंदन विश्वविद्यालय में भी उन्होंने अध्ययन किया। १९ वर्ष की उम्र में उन्होंने जानपद सेवा में प्रवेश किया, और वहाँ पर १८९१ तक कार्य किया। इसके पश्चात् त्यागपत्र देकर वे फेबियन सोसयटी द्वारा समाजसुधार के कार्य में लग गए। उनके लेख 'फैबियन ऐसेज़' में प्रकाशित हुए जिन्हें वीट्रिस पीटर ने पढ़ा ओर वह इनसे प्रभावित हुई। १८९२ में वेब का विवाह बीट्रिस से हुआ। पीटर का परिवार १९वीं शताब्दी के औद्योगिक विकास से लाभान्वित था। यह बड़े उद्योगपति थे और धनाढ्य भी। इसके कारण बीट्रिस का संपर्क प्रमुख व्यक्तियों से था। १८८७ में व समाजकार्य में प्रविष्ट हुई थीं और अपने चचेरे भाई के साथ 'लाइफ ऐंड लेबर ऑव दी पीपुल ऑव लंडन' प्रकाशित कर चुकी थीं। सिडनी से भेंट के समय वह 'दि कोओपरेटिव मूवमेंट इन ग्रेट ब्रिटेन' पुस्तक पर कार्य कर रही थीं।

१८९२ में विवाह के पश्चात् उनका लंदनगृह बौद्धिक कार्य और गंभीर सामाजिक चिंतन का केंद्र बना। इसके पश्चात् इन दोनों ने मिलकर कई ग्रंथों की रचना की और स्थानीय सरकार, मजदूर संघ आंदोलन, निर्धन नियम प्रशासन और सहकारी आंदोलन पर निष्पक्ष अनुसंधान द्वारा व्यावहारिक विचार प्रस्तुत किए।

सक्रिय राजनीति और शासन से वेब का संपर्क काफी घनिष्ठ था। वे लंदन काउंटी कांउसिल के १८९२ से १९१० तक सदस्य थे और उन्हीं के प्रयासों के परिणामस्वरूप 'लंदन स्कूल ऑव इकनामिक्स ऐंड पोलिटिकल साइंस' की स्थापना हुई, तथा १९०२ से १९१९ तक उन्होंने इसमें जन प्रशासन के आचार्य का कार्य किया। १९२२ में वे संसद्सदस्य निर्वाचित् हुए और १९२४ में मैकडोनल के मंत्रिमंडल में 'बोर्ड ऑव ट्रेड' के सभापति नियुक्त हुए। १९२९ में जब मजदूर दल को पुन: सत्ता प्राप्त हुई तो वे उपनिवेश मंत्री नियुक्त हुए, जिस पद पर उन्होंने १९३१ तक कार्य किया। १९२९ में मैक्डानल के जोर देने पर उन्होंने पियरेज (बैरन पास फील्ड) स्वीकार की। १९३१ में उन्होंने जनजीवन से अलग रहकर अपना शेष जीवन लेखन कार्य में लगाया।

१९१३ में उन्होंने 'दी न्यू स्टेट्समैन' की स्थापना की। १९३२ में वे सोवियत संघ गए और वहाँ से लौटने पर १९३५ में अपनी पुस्तक 'सोवियत कम्युनिज्म' प्रकाशित की। १९४३ में बीट्रिस की मृत्यु हुई। उसके चार वर्ष बाद सिडनी की भी जीवनलीला समाप्त हुई।

श्रेणी:ब्रितानी समाजवादी
श्रेणी:ब्रितानी राजनीतिज्ञ
पशु-रति

thumb|भारत में खजुराहो के लक्ष्मण मन्दिर में एक व्यक्ति का घोड़े के साथ पशु-अनुरक्ति का, मन्दिर के बाहर लगा पाषाण चित्र।

पशु-रति अथवा पशु-अनुरक्ति (Zoophilia) जानवरों पर यौन निर्धारण को समाहित करने वाली अपकामुकता को कहा जाता है। मनुष्य और गैर मनुष्य जानवरों के मध्य होने वाले अन्तर-प्रजातीय यौन गतिविधि को पशुगमन कहते हैं। इन शब्दों को सामान्यतः एक दूसरे के स्थान पर प्रयुक्त किया जाता है लेकिन कुछ शोधकर्ता इनमें आकर्षण (पशु-अनुरक्ति) और कार्य (पशुगमन) के रूप में विभेद करते हैं।

यद्यपि विभिन्न देशों में पशुगमन वैधानिक रूप से अवैध है तथा पशुगमन को जानवरों के साथ दुर्व्यवहार नियमों के अन्तर्गत अवैध माना जाता है तथा ये अपराध की श्रेणी में आता है।
सन्दर्भ

श्रेणी:पशु
दानस्तुति

अंगूठाकार|भगवान इंद्र ; जिनकी स्तुति ऋगवेद के दानस्तुति में मौजूद है
ऋग्वेद में कतिपय ऐसे सूक्त तथा मंत्र हैं, जिनकी संज्ञा 'दानस्तुति' है। दानस्तुति का शाब्दिक अर्थ है 'दान की प्रशंसा में गाए गए मंत्र'। व्यापक अर्थ में दान के उपलब्ध में राजाओं तथा यज्ञ के आश्रयदाताओं की स्तुति में ऋषियों द्वारा गाई गई ऋचाएँ 'दानस्तुति' हैं। ऋग्वेद में दानस्तुति से संबद्ध सूक्तों की संख्या लगभग ४० है। उपर्युक्त सूक्तों में एक संपूर्ण सूक्त (१-१२६) दानस्तुति का है, किंतु शेष अन्य सूक्तों में सामान्यत: कुछ इनी-गिनी ऋचाएँ ही दानस्तुति के रूप में मिलती हैं।

इन सूक्तों में कुछ वस्तुत: विजय-प्रशस्ति-सूक्त हैं, जिनमें पहले इंद्र की स्तुति रहती है, क्योंकि इंद्र की सहायता से कुछ राजा अपने शत्रुओं पर विजय प्राप्त करते हैं। तदनंतर देवस्तुति के साथ विजयी राजा की प्रशस्ति भी संबद्ध हो गई है। आखिर में स्तोता के द्वारा अपने उस आश्रयदाता की स्तुति की जाती है, जिससे उसे बैल, घोड़े तथा युद्ध में विजित धन का दान मिला है। दूसरे प्रकार के सूक्त यज्ञ संबंधी हैं जो बहुत बड़े हैं और अधिकतर इंद्र देवता के हैं। ये सूक्त यज्ञ के अवसर पर पढ़े जाते हैं। इन सूक्तों के अंतिम भाग में कतिपय दानस्तुति परक ऋचाएँ उपलब्ध होती हैं। इनमें स्तोता यज्ञ के आश्रयदाता की स्तुति करता है, क्योंकि उसने स्तोता को यज्ञ की दक्षिणा प्रदान की है।

जर्मन विद्वान् विंटरनित्स की सम्मति में ये दानस्तुतियाँ अत्यंत महत्वपूर्ण हैं, क्योंकि ये धार्मिक दाताओं के पूर्ण नामों का उल्लेख करती हैं और ऐतिहासिक तथ्यों अथवा वास्तविक घटनाओं की सूचना देती हैं। एक भारतीय विद्वान् का विचार है कि ऋग्वेदिक युग में महायज्ञ का अनुष्ठान कई राजा मिलकर किया करते थे, इसी लिए दानस्तुति में प्राय: अनेक आश्रयदाताओं का उल्लेख एक साथ मिलता है। इसके अतिरिक्त, दानस्तुतियों में जिस नदी का नाम पाया जाता है उससे उस नदी के किनारे यज्ञ के अनुष्ठान होने की सूचना मिलती है। ('भारतीय अनुशीलन' नामक ओझा अभिनंदन ग्रंथ) वेदों को अपौरुषेय माननेवाले विशेषरूप से मीमोसकों की दृष्टि में इन दानस्तुतियों में या वेद में अन्यत्र ऐतिहासिक झलक आभासमात्र है।

ऋग्वेद के दशम मंडल का ११७वाँ सूक्त उत्कृष्ट अर्थ में दानस्तुति है। इसमें धन एवं अन्न के दान की महिमा गाई गई है। यह सूक्त ऋग्वेदिक युग की महान् उदात्त भावना क परिचायक है; उदाहरण के लिए इस सूक्त की पाँचवीं ऋचा का, जिसमें धनी पुरुष को दान के महत्व की प्रेरणा निहित है, भावार्थ नीचे प्रस्तुत किया जाता है- 
 धनाढ्य को चाहिए कि वह धनार्थी को धन का दान करे, क्योंकि संपत्ति कभी एक जगह स्थिर नहीं रहती। वह रथ के पहिए के आवर्तन की भाँति, कभी एक पुरुष के पास, कभी दूसरे पुरुष के पास घूमती रहती है।

श्रेणी:वेद
मारी आंत्वानेत

मारी आँत्वानेत (जन्म: मारिया आंथोनिया योज़ेफ़ा योहाना; 2 नवंबर 1755 – 16 अक्टूबर 1793) फ्रांसीसी क्रांति से पहले फ्रांस की आखिरी रानी थी। वह ऑस्ट्रिया की राजकुमारी के रूप में पैदा हुई थी और महारानी मारिया थेरेसा और पवित्र रोमन सम्राट फ्रांसिस प्रथम की सबसे छोटी संतान थी। उनका मई 1770 में 14 वर्ष की उम्र में फ्रांस की राजगद्दी के उत्तराधिकारी लुई-अगस्टे से विवाह हुआ। 10 मई 1774 को, उनके पति सोलहवें लुई के रूप में सिंहासन पर बैठें और वह रानी बन गईं।

फ़्रांस के शाही दरबार में मारी आंत्वानेत की स्थिति में सुधार हुआ, जब शादी के आठ साल बाद उन्हें बच्चे होने लगे। हालांकि, वह लोगों के बीच तेजी से अलोकप्रिय हो गई जब फ्रांसीसी पत्रिकाओं ने उन पर फ्रांस के कथित दुश्मनों — विशेष रूप से उनके मूल देश ऑस्ट्रिया से सहानुभूति रखने का और उनके बच्चों के नाजायज होने का आरोप लगाते हुए उन्हें दुश्चरित्र एवं चरित्रहीन बोला। क्रांति के दौरान, उन्हें मैडम डेफिसिट के रूप में जाना जाता था क्योंकि देश के वित्तीय संकट को उनके खर्चीले व्यवहार और कई बुद्धिजीवियों के सामाजिक और वित्तीय सुधारों का विरोध करने का दोषी ठहराया गया था।

क्रांति के दौरान जब सरकार ने शाही परिवार को अक्टूबर 1789 में तुइलरीज़ पैलेस में नजरबंद कर दिया था, तो मारी आंत्वानेत से कई घटनाओं को जोड़ा गया था। जून 1791 में इस कैद से भागने का प्रयास के कारण उनकी भूमिका पर विनाशकारी प्रभाव पड़ा। 10 अगस्त 1792 को, ट्यूलरीज पर हुए हमले ने शाही परिवार को असेंबली में शरण लेने के लिए मजबूर किया और उन्हें 13 अगस्त को अलग जेल में कैद कर दिया गया। 21 सितंबर 1792 को राजशाही को समाप्त कर दिया गया था। सोहलवें लुई को 21 जनवरी 1793 को गिलोटिन द्वारा मृत्युदंड दे दिया गया। मारी आंत्वानेत का मुकदमा 14 अक्टूबर 1793 को शुरू हुआ था और दो दिन बाद उन्हें राजद्रोह का दोषी ठहरा के मृत्युदंड दे दिया गया।

 इन्हें भी देखें 
 लुई सोलहवाँ
 फ्रांसीसी क्रांति

सन्दर्भ

सन्दर्भसूची
 

श्रेणी:1755 में जन्मे लोग
श्रेणी:१७९३ में निधन
श्रेणी:फ़्रांस के लोग
श्रेणी:ऑस्ट्रिया के लोग
श्रेणी:फ्रांसीसी क्रान्ति
कांस्य पदक

thumb|270px|१९८० ग्रीष्मकालीन ओलम्पिक का एक काँस्य पदक।
right|thumb|270px| पिसानेलो (1438) द्वारा निर्मित विभिन्न पदार्थों लेकिन मुख्यत: काँसे का बनाया हुआ सम्राट जॉन अष्टम का पदक (Medal of John VIII Palaeologus) काँसे का स्मारक 
कांस्य पदक आमतौर पर किसी स्पर्धा में जैसे ओलंपिक खेल, राष्ट्रमंडल खेल इत्यादि में तीसरे स्थान पर रहने वाले खिलाड़ी को दिया जाता है। विजेता को स्वर्ण पदक व दूसरा स्थान पाने वाले को रजत पदक दिया जाता है। तीसरे स्थान पर रहने वाले खिलाडी को काँस्य पदक देने कि प्रथा सेंट लुईस मिसौरी  में आयोजित १९०४ के ओलंपिक खेलों से शुरु हुई।

ओलंपिक खेल
ओलंपिक खेलों में देने के लिये पदक बनाना मेज़बान देश कि जिम्मेदारी होती है। १९२८ के ग्रीष्मकालीन ओलम्पिक से लेकर १९६८ के ग्रीष्मकालीन ओलम्पिक तक काँस्य पदक की रूपरेखा लगभग एक जैसी रही। सामने का हिस्से का रेखाँकन फ्लोरेंस के एक कलाकार गिसेपी कैसियोली ने बनाया था जिसमें नीचे मेज़बान शहर का नाम लिखा होता था। जबकि पीछे का हिस्से पर एक ओलंपिक विजेता का रेखाचित्र होता था। १९७२ से २००० तक एक छोटे परिवर्तन के साथ सामने की तरफ कैसियोली का ही रेखाँकन बना रहा जबकि पीछे की तरफ मेज़बान शहर से सम्बन्धित कलाकृति बनी होती थी। कैसियोली के रेखाकंन में यूनानी खेल को आयोजित कर रहे रोम के एक अखाड़े की तसवीर बनी होती थी। एथेंस में हुए २००४ ग्रीष्मकालीन ओलम्पिक में ६० मीमी के व्यास वाले पदक के दोनों तरफ एलेना वोत्सी  द्वारा बनाई गई एक नई कलाकृति का प्रयोग किया गया।
कुछ खेलों जैसे की मुक्केबाजी, ताईक्वांडो, जूडो, कराटे इत्यादि में सेमी फाइनल मुकाबला हारने वाले दोनों खिलाडियों को एक, एक यानी कुल २ काँस्य पदक दिए जाते हैं।

बाहरी कड़ियाँ
 
सन्दर्भ

श्रेणी:पुरस्कार
तोंकिन

right|thumb|300px|तांकिङ (Bắc Kỳ)
तांकिङ (Tongking) वियतनाम का उत्तरी भाग है। इसके पूर्व में तांकिं की खाड़ी है। इसका क्षेत्रफल ४४,६७२ वर्ग मील तथा इसमें लाल नदी तथा सहायक नदियों, विशेषकर संग बो (काली नदी), की घाटी और डेल्टा सम्मिलित हैं। मुख्य नदी घाटियों एवं ऊँची मध्य पहाड़ियों (spurs) द्वारा यह युनेन पठार से अलग है। यहाँ कोयला, जस्ता, फॉस्फेट, टिन एवं ग्रैफाइट का खनन किया जाता है। चूना पत्थर ही बड़ी बड़ी खानों के कारण यहाँ पर्याप्त मात्रा में सीमेंट का निर्माण होता है। मुख्य फसल धान है, जो कुल कृषि योग्य भूमि के ४/५ भाग में बोया जाता है तथा साधारणत: संपूर्ण जनसंख्या के भोजन के लिये पर्याप्त होता है। यहाँ धान की खेती के विस्तार के लिये बहुत ही कम अवसर है, क्योंकि समतल भूमि सीमित है। मक्का, गन्ना, कपास, चाय, कहवा एवं तम्बाकू अन्य उपजें हैं। यहाँ रेशम का उत्पादन काफी होता है, जिसका अधिकांश उपयोग रेशम उद्योग के कारखानों में किया जाता है। तांकिं के उपजाऊ डेल्टा प्रदेश में घनी जनसंख्या पाई जाती है। यहाँ घनत्व १,७८० व्यक्ति प्रति वर्ग मील है। हानोई प्रमुख एवं आधुनिक नगर है, हेफोंग (Hiaphong) मुख्य बंदरगाह है।

श्रेणी:वियतनाम का भूगोल
तेगअली

उस्ताद तेगअली भारतेन्दु हरिश्चन्द्र के समकालीन हिन्दी (भोजपुरी) साहित्यकार थे। उनके जन्म-मरण के संबंध में केवल इतना ही ज्ञात है कि वे भारतेंदु जी के समकालीन थे और उनकी मंडली में उठते-बैठते थे। काशी के तेलिया नाले और भदऊँनामक मुहल्ले में उनका निवासस्थान बताया जाता है। वेशभूषा, रहन सहन और बोलचाल में बनारसी थे। 

कोई शिक्षा-दीक्षा नहीं हुई थी। रचनाएँ 'काशिकी' में हुई हैं। कहीं-कहीं उर्दू शब्दों का प्रयोग हुआ है और 'अमरदपस्ती' में कुछ मुसलमानी संस्कारों की बू होने के बावजूद निर्गुण और सूफी विचारधारा से ओतप्रोत हैं। रचनाओं की शब्दावली सरल, सुबोध एवं भाषा चलती हुई बनारसी या काशिकी है। इनकी रचनाएँ होली, कजली के दंगलों में चाव से पढ़ी जाती थीं। ये स्वयं भी उनमें भाग लेते थे। रचनाओं में बनारसी संस्कृति और जीवन का चित्रण बनारसी शैली में मिलता है। 

तेगअली ने अपनी रचनाओं में अपना उपनाम 'राजा' रखा है। रामकृष्ण वर्मा ने उनकी गजलों का प्रथम प्रकाशन 'बदमाश दर्पण' में किया था। उपलब्ध रचनाओं का संकलन 'रुद्र' काशिकेय ने 'तेगअली और काशिका' नामक संग्रह में प्रकाशित किया है। इसमें बिरहा ९, चैती ५, कजली ३, भजन ५, गज़ल २३ संग्रहीत हैं। उदाहरण--

 संझा के आज आवै कऽ करार कईले बाय
 राजन कऽ रजा राम धै राजा हमार बाय ॥१॥
 नागिन मतिन तऽ गाल पै जुल्फी कऽ बार बाय
 भौं औ बरौनी राम धै बिच्छी कऽ आर बाय ॥२॥

सन्दर्भ
श्रेणी:हिन्दी साहित्यकार
त्सेंग क्वो फान

right|thumb|300px|त्सेंग क्वो फान
त्सेंग क्वो फान (Zeng Guofan ; traditional Chinese: 曾國藩; simplified Chinese: 曾国藩; pinyin: Zēng Guófān; Wade–Giles: Tseng Kuo-fan, Styled Bóhán 伯函 and variably Díshēng 滌生; Posthumous name: Wenzheng 文正; created Marquis Yiyong of the First Class 一等毅勇侯, 世襲罔替) ; 26 नवम्बर, 1811 – 12 मार्च, 1872)) हूनान के निवासी एक राजनीतिज्ञ और विद्वान् सेनापति थे। उन दिनों हूतान में थायपिंग विद्रोह (Taiping Rebellion) बहुत जोरों पर था जिसका दमन करने के लिये त्सेंग ने स्वयंसेवकों की सेना तैयार की थी। १८५७ में उन्हें चेकियांग के सेनापति का पद दिया गया। १८६४ में विद्रोहियों का दमन करने के लये उन्होंने नानकिंग को चारों ओर से घेर लिया था। त्सेंग की १५६ रचनाओं का संग्रह हुंग-छांग ने सन् १८७६ में संपादित कर प्रकाशित किया। नए चीन के इतिहास में त्सेंग को देशद्रोही के रूप में चित्रित किया गया है।

सन्दर्भ
श्रेणी:चीन का इतिहास
कांसताँ त्रोयों

right|thumb|300px|कांसताँ त्रोयों
right|thumb|200px|कांसताँ त्रोयों की कृति : नदी में जल पीतीं गायें (वाल्तर्स आर्ट म्यूजियम)
कांसताँ त्रोयों (Constant Troyon ; १८१० - १८६५) प्रसिद्ध प्रकृतिवादी फ्रेंच कलाकार था। वह भूदृश्य और पशु चित्रांकन में अभिनव शैली का पुरोधा था। 

उसका जन्म पेरिस के निकट सेब्र ( Sèvres,) में १८१० में हुआ। प्रारंभिक २० वर्षों में चीनी मिट्टी पर अलंकरण द्वारा पिता की कला सीखी, तत्पश्चात् भ्रमण और दृश्यांकन किया। फिर पोक्वे प्लान का शिष्यत्व ग्रहण किया। १८४६ में पाल पाटर की प्रसिद्ध कलाकृति 'युवा साँड' ने इसे प्रभावित किया। १८५० से लेकर मृत्यु पर्यन्त का जीवन इसकी कला का स्वर्णकाल है। उसने पाटर पाल, रेबैट की कृतियों से प्रभाव ग्रहण कर अपनी चित्रांकन प्रतिभा को नवीन शैली और स्वीय व्यक्तित्व की छाप डालने वाली कृतियों में उद्भासित किया। वह १८६५ में पेरिस में मरा। लंदन, लूब्र, ग्लास्गो और अमरीका की चित्रदीर्घाओं में उस के चित्र संगृहीत हैं।

श्रेणी:फ्रांसीसी चित्रकार
जेम्स प्रिंसेप

right|thumb|200px|

जेम्स प्रिंसेप ईस्ट इण्डिया कम्पनी में एक अधिकारी के पद पर नियुक्त थे। उन्होंने 1838 ई. में सर्वप्रथम ब्राह्मी और खरोष्ठी लिपियों को पढ़ने में सफलता प्राप्त की। इन लिपियों का उपयोग सबसे आरम्भिक अभिलेखों और सिक्कों में किया गया है। प्रिंसेप को यह जानकारी प्राप्त हुई कि अभिलेखों और सिक्कों पर पियदस्सी (प्रियदर्शी) अर्थात सुन्दर मुखाकृति वाले राजा का नाम लिखा गया है। कुछ अभिलेखों पर राजा का नाम सम्राट अशोक भी लिखा हुआ था।

इन शिलालेखों की खोज सबसे पहले 1750 में फेंथलर ने की थी और सबसे पहले 1837 में इसको जेम्स प्रिंसेप ने इन शिलालेखों को पढ़ा था।

बनारस की कुछ छबियाँ
जेम्स प्रिंसेप ने बनारस के बहुत से फोटो लिए थे। नीचे कुछ छबियाँ दी गयीं हैं।

 सन्दर्भ  

श्रेणी:इतिहासकार
श्रेणी:1799 में जन्मे लोग
श्रेणी:१८४० में निधन
चौपाल (सार्वजनिक स्थान)

चौपाल (چوپال) उत्तर भारत और पाकिस्तान में ग्रामीण क्षेत्रों में सामुदायिक भवन अथवा स्थान को कहा जाता है। यह ग्रामीणों, विशेष रूप से पुरुष निवासियों के लिए सामुदायिक जीवन का केन्द्र होता है। छोटे गाँवों में यह नीम, बरगद अथवा पीपल के पेड़ की छाया में साधारण चबुतरे पर ही होती है। बड़े गाँवों में सामुदायिक अतिथि गृह (अथवा मेहमान ख़ाना) के रूप में विस्तृत सरंचना भी हो सकती है।

चौपाल का निर्माण और रखरखाव सामुदायिक कोष से किया जाता है जो कई बार गाँव के समुदायों से चन्दे के रूप में इकट्ठा किया जाता है।

सन्दर्भ

श्रेणी:भारतीय संस्कृति
श्रेणी:पाकिस्तानी संस्कृति
किरांत राज्य

नेपाल के इतिहास कि शुरुआत प्रमाणिक तौर पर किराँत काल से ही मानी जाती है। देखा जाय तो किराँत काल से भी पहले का इतिहास है परन्तु उनका अभी तक कोई प्रमाण नहीं मिल पाया है। किराँत काल से पहले गोपाल, महिषपाल जैसे अन्य जातिय राज्य थें। इस काल के प्रथम राजा यलम्बर को किराँत काल के प्रथम राजा माना गया है। काठमांडु में पाये गये नि‍योलि‍थि‍क उपकरणों से पाया गया है कि नेपाल में मानव का आगमन कम से कम ९ हजार वर्ष पहले से है परन्तु किराँत जाति के लोग लगभग २५०० वर्ष पहले से यहाँ रहते आ रहे हैं। किराँती जंगली और पहाडीहयों का एक जनजाति हैं, जो मध्य एशिया, भारत और हिमालय पार करते हुए यहाँ आकर बस गयें।
इन्हें भी देखें
किराँत

category:नेपाल का इतिहास
चौपाल, हिमाचल प्रदेश

चौपाल (Chaupal) भारत के हिमाचल प्रदेश राज्य के शिमला ज़िले में स्थित एक नगर व नगर पंचायत है। यह इसी नाम की तहसील का मुख्यालय भी है।"Himachal Pradesh, Development Report, State Development Report Series, Planning Commission of India, Academic Foundation, 2005, ISBN 9788171884452"Himachal Pradesh District Factbook," RK Thukral, Datanet India Pvt Ltd, 2017, ISBN 9789380590448

 विवरण 
चौपाल शिमला जिले की एक तहसील (प्रशासनिक विभाग) है। यह पहाड़ियों और देवधर के वृक्षों से घिरा हुआ है।

भौगोलिक स्थिति
चौपाल  पर स्थित है। इसकी मानक समुद्र तल से औसत ऊँचाई  है। चौपाल राज्य की राजधानी शिमला से लगभग 100 किमी दूर स्थित है।

जनसांख्यिकी
2011 की भारत जनगणना के अनुसार चौपाल तहसील की जनसंख्या 31,118 है और इसमें 16,008 पुरुष तथा 15,110 महिलायें हैं। चौपाल की साक्षरता दर 69.27% है।

जलवायु
चौपाल सामान्य रूप से ठण्डा और मध्यम जलवायु वाला स्थान है। दिसम्बर से मार्च तक नगर में भारी हिमपात होता है और तापमान पानी के जमाव बिन्दू के आस-पास रहता है। ग्रीष्मकाल के दौरान मौसम थोड़ा गर्म रहता है और तापमान चालीस डिग्री सेल्सियस तक पहुँच जाता है।
 शीतकाल में तापमान: से  
 ग्रीष्मकाल में तापमान: से 

राजनीति

चौपाल हिमाचल विधानसभा का एक निर्वाचनक्षेत्र है तथा यह शिमला संसदीय क्षेत्र के अंतर्गत आता है।   2012 में इस क्षेत्र में कुल 65,811 मतदाता थे।  २०१२ के चुनाव में यहाँ के निर्दलीय उम्मीदवार श्री बलबीर सिंह वर्मा विधायक बने।

 इन्हें भी देखें 
 शिमला ज़िला
 हिमाचल प्रदेश

 सन्दर्भ 

श्रेणी:हिमाचल प्रदेश के शहर
श्रेणी:शिमला ज़िला
श्रेणी:शिमला ज़िले के नगर
डिज़्नी+ हॉटस्टार

डिज़्नी+ हॉटस्टार (जिसे हॉटस्टार के नाम से भी जाना जाता है) एक भारतीय वीडियो स्ट्रीमिंग वेबसाइट है, जो लोगों को इंटरनेट के द्वारा टीवी कार्यक्रम, फिल्में और लाइव मैच इत्यादि दिखाता है। इसकी शुरूआत एक भारतीय टीवी चैनल (स्टार इंडिया) ने 2015 में की। इस वेबसाइट के माध्यम से मुफ्त में स्टार के सभी कार्यक्रम, फिल्में तथा खेल-कूद के मैच आसानी से देख सकते हैं। इसके कुछ शो और फिल्में सदस्यता लेने पर ही देखे जा सकते हैं, जिसके लिए आपको पैसे देने होते हैं।

इतिहास
स्टार इंडिया ने 11 फरवरी 2015 को हॉटस्टार लांच किया था, इसे विकसित करने में कुल पंद्रह महीने लगे थे। इसे 2015 में होने वाले क्रिकेट वर्ल्ड कप और आने वाले इंडियन प्रीमियर लीग का लाइव प्रदर्शन करने के लिए मुख्य रूप से बनाया गया था, क्योंकि कंपनी ने इसे दिखाने के लिए स्ट्रीमिंग अधिकार भी खरीदे थे। शुरुआत में विज्ञापन के साथ सात अलग अलग भाषाओं के कुल 35,000 घंटे का कंटैंट डाला गया था। इसके साथ इसमें कई खेलों के लाइव स्ट्रीमिंग भी उपलब्ध कराई गई थी। स्टार इंडिया के सीईओ, पृथ्वीराज निषाद ने कहा कि "मुझे ऐसा लगता है कि भारत के लोगों के पास यूट्यूब के अलावा अच्छे क्वालिटी में कंटैंट देखने का कोई प्लैटफ़ार्म ही नहीं है, ये उन जवान लोगों को आकर्षित करेगा। मुझे लगता है कि वर्ष 2020 तक यह स्टार के एक तिहाई कमाई का हिस्सा होगा।

विशेषताएँ
यह हिंदी ही नहीं बल्कि कई भारतीय भाषाओं में शो, फिल्में और मैच मुफ्त में दिखाता है। हॉटस्टार वर्तमान में 9 भाषाओं में हर घंटे 100,000 से अधिक टीवी सामग्री और फिल्में प्रदान करता है, और हर प्रमुख खेल को लाइव कवर करता है। अत्यधिक विकसित वीडियो स्ट्रीमिंग तकनीक और उपकरणों और प्लेटफार्मों पर अनुभव की गुणवत्ता पर ध्यान देने के कारण, हॉटस्टार को ओवर द टॉप (ओटीटी) वीडियो उपभोक्ताओं के लिए एक महत्वपूर्ण हिस्सा बनाता है। 

 टिप्पणी 

 सन्दर्भ  

बाहरी कड़ियाँ
 

श्रेणी:जालस्थल
पिएर जोसेफ प्रूधों

पिएर जोसेफ प्रूधों|right|thumb|300px
पिएर जोसेफ प्रूधों (Pierre Joseph Proudhon ; १८०९-१८६५) फ्रांसीसी अराजकतावादी विचारक था। 

परिचय
प्रुधों बज़ासॉन में उत्पन्न हुआ। आर्थिक कठिनाइयों के कारण शिक्षा पूरी न कर सका। बाद में उसने मुद्रणकला सीखी। विद्याव्यसनी तो था ही, उसने अध्ययन और ज्ञानप्राप्ति के प्रत्येक अवसर का उपयोग किया। १८३८ में उसकी 'एसे डि ग्रामेयर जेनरेल' नामक भाषाशास्त्र की पुस्तक प्रकाशित हुई। उस पुस्तक पर बर्ज़ासॉन अकादमी ने प्रूधों को तीन वर्ष तक १५०० फ्रांक सालाना की वृत्ति प्रदान की। राजनीतिक अर्थशास्त्र के अध्ययन में प्रूधों की अत्यधिक रुचि रही; १८४० में उसकी प्रसिद्ध कृति 'ह्वाट इज़ प्रॉपर्टी' प्रकाशित हुई, जिसके प्रथ पृष्ठ पर प्रूधों की प्रधान मान्यता 'संपत्ति चोरी है' अंकित है। इसके पश्चात् उसने दो पुस्तिकाएँ भी लिखीं। अतिक्रांतिकारी विचारों के आरोप में उसपर मुकदमा चलाया गया; किंतु न्यायालय ने उसे मुक्त कर दिया। १८४७ में वह पेरिस चला गया; वहाँ एक मौलिक सुधारवादी के रूप में विख्यात हुआ। फरवरी, १८४८ की क्रांति के पश्चात् उसने एक पत्र निकाला, किंतु राज्य ने उसका प्रकाशन बंद करा दिया। कुछ काल के लिए संसद-सदस्य भी चुना गया; मगर सक्रिय राजनीति में मन न लगा पाने के कारण उसने पुन: अध्ययन और लेखन की अपनाया। १८४९ में उसने एक 'बैंक ऑव पीपुल' की स्थापना का प्रयास किया, जिसका उद्देश्य व्याजप्रथा को समाप्त करना और अंततोगत्वा पूँजी का ही उन्मूलन करना था। इस योजना के असफल होने के साथ प्रूधों जेनेवा चला गया। वहाँ से लौटने पर उसे प्रेस नियमों की अवहेलना के अपराध पर तीन वर्ष का कारावास मिला। कारागार से मुक्त होने पर १८५२ में वह बेल्जियम चला गया, जहाँ उसने लिखने का क्रम जारी रखा।

प्रूधों ने कुल मिलाकर लगभग ४५ पुस्तकें लिखी हैं। राजनीति में अराजकतावाद के दार्शनिक व्याख्याकारों में प्रूधों अग्रणी है। उसके अनुसार संपत्तिसंचय का कोई औचित्य सिद्ध नहीं किया जा सकता। श्रमजन्य उत्पादन से श्रमिक को ही अधिकतम लाभ मिलना चाहिए। वह मूल्य के समाजवादी सिद्धांत से सहमत था। राज्यहीन समाज के सिद्धांत का प्रबल पोषक होने के नाते उसके मान्यता थी कि व्यक्तिगत संविदा समाज का मुख्य आधार होनी चाहिए।

इन्हें भी देखें
अराजकतावाद
समाजवाद

श्रेणी:राजनीतिक विचारक
म्लेच्छ

म्लेच्छ प्राचीन भारत में दूसरे देशों से आये हुए विद्याहीन पशुतुल्य लोगों को कहते थे जो प्राय पूर्व के रेगिस्तानी क्षेत्रों की सभ्यता से संबंध रखते थे।{{ }}शुक्रनीतिसार में शुक्राचार्य का कथन है-
 त्यक्तस्वधर्माचरणा निर्घृणा: परपीडका: ।
 चण्डाश्चहिंसका नित्यं म्लेच्छास्ते ह्यविवेकिन: ॥ ४४ ॥
 (अर्थ : जिन्होंने अपने धर्म का आचरण करना छोड़ दिया हो, जो निर्घृण हैं, दूसरों को कष्ट पहुँचाते हैं, क्रोध करते हैं, नित्य हिंसा करते हैं, अविवेकी हैं - वे म्लेच्छ हैं।)

सन्दर्भ

श्रेणी:प्राचीन भारत
तारकासुर

तारकासुर, वज्रांग नामक दैत्य का पुत्र और असुरों का अधिपति था।

पुराणों से ज्ञात होता है कि देवताओं को जीतने के लिये उसे घोर तपस्या की। महादेव ने उसे यह वरदान दिया कि असुरों का राजा होगा तथा शिवपुत्र के अतिरिक्त अन्य कोई उसे मार नही सकेगा। परिणामस्वरूप वह अत्यन्त दुर्दान्त हो गया और देवतागण उसकी सेवा के लिये विवश हो गए। देवताओं ने भी ब्रह्मा की शरण ली। उन्होने उन्हें यह बताया कि तारकासुर का अन्त शिव के पुत्र से ही हो सकेगा। देवताओं ने कामदेव और रति के सहारे पार्वती के माध्यम से शिव को वैवाहिक जीवन के प्रति आकृष्ट करने का प्रयत्न किया। शिव ने क्रुद्ध होकर काम को जला डाला। किन्तु पार्वती ने आशा नहीं छोड़ी और रूपसम्मोहन के उपाय को व्यर्थ मानती हुई तपस्या में निरत होकर शिवप्राप्ति का उपाय शुरू कर दिया। शिव प्रसन्न हुए, पार्वती का पाणिग्रहण किया और उनसे आरकाकार्तिकेय (स्कन्द) की उत्पत्ति हुई। स्कन्द को देवताओं ने अपना सेनापति बनाया और देवासुर संग्राम में उनके द्वारा तारकासुर का संहार हुआ।
उसकी पत्नी का नाम शंबुकी था तथा उसके तीन पुत् जिनके नाम तारकाक्ष, कमलाक्ष, और विदयुनमली था।

सन्दर्भ ग्रन्थ
 मत्सयापुराण, १४५-१५९; 
 शिवपुराण, भाग १ अध्याय ९ तथा आगे,
 ब्रह्मापुराण, ७१ वाँ अध्याय, 
 स्कंदपुराण, माहेश्वरखंड।

इन्हें भी देखें
त्रिपुरासुर

श्रेणी:पौराणिक पात्र
३डी मॉडलिंग

३डी मॉडलिंग या (मॉडलिंग) एक गणितीय प्रतिनिधित्व के विकास की प्रक्रिया है। ३डी मॉडल को त्री आयामी रूप भी कहा जाता है। ३डी मॉडलिंग कम्प्यूटर ग्राफिक्स के लिए ज्यामितीय डेटा की तैयारी के मार्गदर्शन की प्रक्रिया के समान है।

३डी मॉडल का उपयोग

३डी कंप्यूटर ग्राफिक्स साफ्टवेयर है जो ३डी मॉडलों का उत्पादन करने के लिए प्रयोग किया जाता है। ३डी मॉडल को व्यापक रूप में कहीं भी इस्तेमाल किया जा सकता है। आज ३डी मॉडल का प्रयोग काफी ज्यादा किया जाता है। आज ज्यादातर वस्तुओं के विज्ञापन ३डी मॉडल ही होते हैं। फिल्म उद्योग में भी इसका काफी महत्त्व है ३डी मॉडल से काफी सारी एनिमिटेड फिल्में बनायी जा चूकी है।

३डी मॉडलिंग फिल्में

३डी मॉडलिंग से बहुत सारी फिल्में तथा कार्यक्रम बनाए जा चूके है कुछ के नाम इस प्रकार है - बिग बक बन्नी ,बाल गणेशा ,टॉम एंड जेरी और छोटा भीम इत्यादि। 

३डी मॉडलिंग साफ्टवेयरों की सूची

 ३डी-कॉट
 ३डी स्लैश 
 ए.सी ३डी
 ऑटोकॅड
 एनिमेटर
 ब्लेंडर
 केटिया
 सिनेमा 4डी
 चीता ३डी
 रॅमो ३डी
 स्विफ्ट ३डी
 विंग्स ३डी
 
 सन्दर्भ 

श्रेणी:सॉफ्टवेयर
श्रेणी:मॉडलिंग
अल्फा क्षय

thumb|240px|right|Visual representation of alpha decay

अल्फा क्षय (Alpha decay या α-decay) एक प्रकार का रेडियोधर्मी क्षय है जिसमें परमाणु के नाभिक से अल्फा कण का उत्सर्जन होता है और एक नया परमाणु बनता है जिसकी द्रव्यमान संख्या मूल परमाणु से ४ कम होती है तथा परमाणु संख्या मूल परमाणु के परमाणु संख्या से २ कम होती है। अल्फा-कण हिलियम-4 परमाणु के नाभिक जैसा है जिसमें २ प्रोटॉन और २ न्यूट्रॉन होते हैं।

उदाहरण के लिये, यूरेनियम-238 का अल्फा-क्षय होकर थोरियम-234 बनता है:Suchocki, John. Conceptual Chemistry, 2007. Page 119.

या,

सन्दर्भ

इन्हें भी देखें
बीटा क्षय

श्रेणी:रेडियोधर्मिता
श्रेणी:नाभिकीय अभिक्रिया
कोलकाता रेस्क्यू

thumb|डॉ० जैक प्रेगेर 
कोलकाता रेस्क्यू जैक प्रेगेर द्वारा 1980 में स्थापित की गई कोलकाता, भारत में स्थित ब्रिटेन से दान प्राप्त करने वाली समाज-सेवी संस्था है। यह पश्चिम बंगाल में वंचित लोगों के लिए चिकित्सा, शिक्षा और सहायता सेवाओं को चलाती है। यह लोगों को हस्तशिल्प भी बनाने और बेचने के लिए प्रशिक्षित करती है।
चिकित्या
तपेदिक, कुष्ठरोग, और मधुमेह सहित रोगों की एक श्रृंखला जिसमें थैलेसीमिया और कुपोषण शामिल है, कोलकाता रेस्क्यू नि: शुल्क उपचार पेशेवर स्वयंसेवकों द्वारा करवाती है।thumb|logo ngo

एचआइवी / एड्स से परेशान के लोगों के लिए एक क्लिनिक बनाया गया है जिसके प्रबंधन और परामर्श का कार्य यह संस्था देखती है। संस्था कोलकाता स्कूल ऑफ़ ट्रॉपिकल मेडिसिन और कोलकाता मेडिकल कॉलेज अस्पताल के साथ परामर्श, निदान, उपचार और संस्था-आधारित देखभाल के लिए तालमेल बना चुकी है।

संस्था खुजली, कीड़े, जूँ आदि के फैलाव से जुड़ी हालतों से भी जूजती है जो प्रायः झुग्गी समुदायों में मौजूद हैं।

शिक्षा
झुग्गी और सड़क के बच्चों के उद्देश्य से, संस्था बुनियादी साक्षरता फैलाने के लिए लगभग 300 बच्चों के लिए तीन गैर-औपचारिक स्कूलों चलाता है और नि: शुल्क भोजन और स्वास्थ्य जांच सेवाएं प्रदान करती है। संस्था औपचारिक स्कूली शिक्षा प्राप्त करने वाले बच्चों को भी उपस्थिति फीस, स्कूल यूनिफ़ॉर्म और यात्रा खर्च भी प्रदान करती है।

स्वयंसेवक
भारत और विदेशों से नैदानिक और गैर चिकित्सीय स्वयंसेवक सेवाएं चलाने में सहायता करते हैं और स्थानीय कर्मचारियों के प्रशिक्षण में भी मदद करते हैं।

संस्था नीदरलैंड, जर्मनी, स्विट्ज़रलैंड, कनाडा और संयुक्त राज्य अमेरिका में समर्थक समूह संस्था की मदद करते हैं।

बाहरी कड़ियाँ
 Yahoo India News Article Jack Preger AIDS treatment
 Calcutta Rescue UK
 Calcutta Rescue (Kolkata) 
 Calcutta Rescue USA Support Group
 Calcutta Rescue Dutch Support Group
 Calcutta Rescue German Support Group
 Calcutta Rescue Swiss Support Group
 Calcutta Rescue Canadian Support Group
 Illustrated description of activities in Kolkata
 Video

श्रेणी:कोलकाता के संगठन
श्रेणी:स्वयं सेवक संगठन
नागामी भाषा

नागामी भाषा विभिन्न नागा बोलियों और असमी भाषा का मिश्रण है।  यह भाषा स्कूलों और विधान सभा में समझाने और बहस के लिए प्रयोग में लाई जाती है। विभिन्न बोलियों के होने के कारण नागालैंड में अंग्रेज़ी को राज्य भाषा का दर्जा प्राप्त है।

सन्दर्भ

बाहरी कड़ियाँ
 Review of Bhattacharya's "Nagamese: Pidgin, Creole or Creoloid?"
 Glottolog Langdoc (Naga Pidgin)

श्रेणी:हिन्द-आर्य भाषाएँ
श्रेणी:पूर्वोत्तर भारत
श्रेणी:भारत की भाषाएँ
श्रेणी:भारत की जनजातीय भाषायें
रश्मि देसाई

रश्मि देसाई (जन्म दिव्या देसाई; 4 अगस्त 1986) एक भारतीय टेलिविज़न अभिनेत्री है। वह कलर्स टेलिविज़न चैनल के धारावाहिक उतरन में तपस्या ठाकुर के लिए जानी जाती है।'Uttaran' changed my life: Rashami Desai – Entertainment . Mid-day.com. Retrieved on 26 August 2015. टेलिविज़न पर काम करने से पहले वह कई बी-ग्रेड फ़िल्मों में काम कर चुकी है। यह फ़िल्में हिन्दी, असमी, बंगाली, मणिपुरी और भोजपुरी भाषाओं में बनी हैं।

right|thumb|रश्मि देसाई

इन्हें भी देखें
 सुमन रंगनाथन
 प्राची देसाई
 त्रिधा चौधरी
 समीक्षा सिंह

सन्दर्भ

बाहरी कड़ियाँ

 

श्रेणी:1986 में जन्मे लोग
श्रेणी:जीवित लोग
श्रेणी:टेलिविज़न अभिनेत्री
श्रेणी:भारतीय अभिनेत्री
फोटोग्राफर

thumb|एक फोटोग्राफर
छायाचित्रकार (फोटोग्राफर) एक व्यक्ति होता है जो तस्वीरें खींचता है। कुछ छायाचित्रकार विशिष्ट प्रकार की तस्वीरें खींचता है जैसे - परिदृश्य, प्रकृति के दृश्य और शहरी सड़के।

 सन्दर्भ 

श्रेणी:फोटोग्राफी
पुनर्भरण

right|thumb|300px|पुनर्भरण का योजनामूलक चित्र
right|thumb|300px|पुनर्भरण का इस प्रकार से भी दिखाते हैं
right|thumb|300px|कन्ट्रोलर सहित एक इकाई पुनर्भरण प्रणालीC : कन्ट्रोलर ; P : प्रक्रम (प्रॉसेस)r : रिफरेन्स, e : त्रुटि (एरर),u : प्रॉसेस इनपुट , y : प्रॉसेस आउटपुट
जब किसी निकाय में ऐसी व्यवस्था हो कि आउटपुट का एक भाग इनपुट में दिया जा रहा हो तो इस व्यवस्था का नाम पुनर्भरण या फीडबैक (feedback) है। पुनर्भरण एक उपयोगी संकल्पना है। स्वतः नियंत्रण में इसका अत्यधिक उपयोग होता है। पुनर्भरण मुख्यतः दो प्रकार का होता है- धनात्मक पुनर्भरण और ऋणात्मक पुनर्भरण।

इन्हें भी देखें
नकारात्मक प्रतिपुष्‍टि (निगेटिव फीडबैक)
अग्रपुष्टि (फीडफॉरवर्ड)

श्रेणी:नियंत्रण
भारत के भू-आकृतिक प्रदेश

right|thumb|300px|भारत का स्थलाकृति मानचित्र (topography map)
भारत एक विशाल देश है जिसमें अनेक धरातलीय विविधताएँ, विषमताएँ और जटिलताएँ पाई जाती हैं। यहाँ ऊँचे-ऊँचे पर्वत, पठार तथा समतल मैदानी सभी प्रकार की स्थलाकृतियाँ पाई जाती है। इनकी विद्यमानता के परिणाम स्वरूप भारत का भू-आकृति प्रादेशीकरण (Physiographic Regionalisation) अत्यन्त कठिन कार्य है। इस कार्य के लिए लम्बे समय से अनेक विद्वान प्रयत्नशील रहे हैं, परन्तु वे त्रुटिमुक्त प्रादेशीकरण प्रस्तुत करने में सफल नहीं हो सके। इस क्षेत्र में आर. एल0 सिंह और बी0 के0 राय के प्रयास काफी सराहनीय एवं अग्रणी माने जाते हैं। इनका संक्षिप्त विवरण निम्नांकित है :

आर॰ एल॰ सिंह द्वारा प्रस्तावित भारत का भू-आकृतिक प्रादेशीकरण
भूगर्भिक संरचना, भौतिक आकृति तथा स्थिति को आधार मान कर प्रोफेसर आर॰ एल॰ सिंह ने अपनी पुस्तक 'इण्डिया - अ रेजनल जिओग्रैफी' में भारत को चार बड़े भू-आकृतिक प्रदेशों में विभाजित किया है। जो निम्नलिखित हैं-

(१) उत्तरी पर्वत (The Northern Mountains)
(२) विशाल मैदान (The Great Plains)
(३) प्रायद्वीपीय उच्च भूमि (The Peninsular Uplands)
(४) भारतीय तट तथा द्वीप (The Indian Coasts and Islands)

इन्हें भी देखें
विश्व के भूआकृतिक प्रदेश
भारत के प्राकृतिक प्रदेश
भारत की जलवायु
भारत का भूविज्ञान

श्रेणी:भारत का भूगोल
बागड़

बागड़ मारवाड़ क्षेत्र का ही एक भाग है ।
राजस्थान के श्रीगंगानगर ,अनूपगढ, हनुमानगढ़ ,चुरू और उतरी- पूर्वी बीकानेर क्षेत्रबागड़ कहलाता है। यह भारत के राजस्थान राज्य के उत्तर पश्चिम में स्थित है।इस क्षेत्र में मारवाड़ी भाषा और इसकी उपबोली बागड़ी का उपयोग किया जाता है। आमतौर पर बागड़ी भाषा हरियाणा में सिरसा,हिसार फतेहाबाद में और पंजाब राज्य में फाज्जिलका,अबोहर, मलोट, और भटिंडा के कुछ कुछ क्षेत्रों में प्रयोग किया जाता है। 

इन्हें भी देखें
बगड़

 सन्दर्भ 

श्रेणी:राजस्थान का भूगोल
हिमालयाई भाषा परियोजना

thumb|350px|हिमालय पर्वत।
हिमालयाई भाषा परियोजना 1993 में शुरू हुई। यह लीडेन विश्वविद्यालय का सामूहिक शोध प्रयास है। इसका लक्ष्य कम जानी पहचानी भाषाओं और लुप्तप्राय भाषाओं पर शोध करना है जो हिमालय क्षेत्र से जुड़ी हैं। यह भाषाएँ नेपाल, चीन, भूटान और भारत में पाई जाती हैं। शोध समूह के सदस्य कई महीने या वर्ष लगातार भाषा के मूल वक्ताओं के साथ में अनुसंधान में बिताते हैं। इस परियोजना के निर्देशक जॉर्ज़ वैन ड्रिएम (George van Driem) हैं। अन्य उच्च अधिकारी मार्क तुरीन (Mark Turin) और जेरोएन विएडेनहॉफ़ (Jeroen Wiedenhof) हैं। परियोजना के अन्तरगत स्नात्क क्षत्रों को भर्ती किया जाता है ताकि कम जानी-पहचानी भाषाओं को पी०एच० डी के शोध का विषय बनाया जा सके।

हिमालयाई भाषा परियोजना को भूटान सरकार द्वारा अधिकृत किया गया था ताकि जोंगखा भाषा के लिए एक रोमन लिपि का मानक तय्यार किया जा सके। 

भाषाएँ जिनपर काम किया गया है
परियोजना द्वारा अध्यन की गई भाषाओं के बारे में माना गया है कि कई भाषाएँ अगले कुछ वर्षों या दशकों में विलुप्त होने की कगार पर थे यदि इस परियोजना के प्रयास से उन्हें अगली पीढ़ी तक बचाया नहीं जाता। 

परियोजना के अंतरगत विस्तृत रूप से भाषाओं के व्याकरण का अध्यन किया गया
 लिंबू
 दुमी
 जोंगखा
 वाम्बुले
 जेरूँग

परियोजना के अंतरगत विस्तृत रूप से भाषाओं के व्याकरण का अध्यन किया जा रहा है
 मनचद
 लोहोरुंग
 थंगमी
 सुनवर
 ल्होकपू
 सम्पंग
 गोंगदूक
 ओलेखा
 चिलिंग
 ग्लाल-रोंग
 लेपचा
 चुलुंग
 धिमल

परियोजना के अंतरगत इन भाषाओं के व्याकरण की रूप-रेखा खींची गई है
 बुमथंग
 ब्यांगसी
 प्यूमा
 राभा
 रंगपो 

परियोजना के अंतरगत जिन भाषाओं पर वर्तमान में काम किया जा रहा है
 बारम
 दूरा
 टोटो

परियोजना के अंतरगत कुसुन्दा भाषा के विलुप्त होने को पढा गया था जिसके अंतिम बोलने वाले जंगल में रहकर शिकार किया करते थे। यह लोग अपनी भाषा को भुलाकर विशाल समाज का हिस्सा बन गए।

बाहरी कड़ियाँ
हिमालयाई भाषा परियोजना आधिकारिक जालस्थल
The Kirat Rai Association's Web Portal 

श्रेणी:भाषा-विज्ञान
हूती आंदोलन

right|thumb|300px|मार्च २०१५ में स्थिति ; हरा - हूसी नियंत्रित यमन
हूती आंदोलन (अरबी: الحوثيون अलहूसियून) या अंसारुल्लाह (अरबी: أنصار الله) यमन का अल्पसंख्यक शिया समुदाय है। यमन में सुन्नी जनसंख्या लगभग ६० प्रतिशत है जबकि शिया लगभग ३५ प्रतिशत हैं।

परिचय
हूती स्वयं को ‘अंसार अल्लाह’ (अल्लाह के समर्थक) के नाम से प्रतिष्ठित किये हुए हैं। ये जैदी शिया समूह के हैं जो शियाओं में भी अल्पसंख्यक समूह है। इन्होंने अपने संगठन का नाम हुसैन बद्रेददीन अल हूती के नाम पर रखा है, जिसने 2004 में सरकार के खिलाफ विद्रोह किया था और उसी वर्ष सितंबर में यमनी सेना द्वारा मारा गया। अब इसका नेतृत्व अब्दुल मलिक अल-हूती के पास है, जो आंदोलन को युवाओं पर निर्भर बनाये हुए है। 

सही अर्थो में हूतियों ने 2011 से क्रांति में भाग लेना शुरू किया, जब उन्होंने दावा किया था कि उनका साद और अल जॉफ नामक दो गवर्नरेट्स पर कब्जा हो गया है और तीसरे गवर्नरेट हज्जाह पर कब्जे के करीब हैं, जो उन्हें यमन की राजधानी सना पर नियंत्रण में मदद करेगी।

इन्हें भी देखें
यमन में हूती विद्रोह

बाहरी कड़ियाँ
टकरा न जाये शिया-सुन्नी दुनिया (प्रभात खबर)
नए टकरावों की ओर इस्लामी दुनिया (देशबन्धु)

श्रेणी:यमन
यमन में हूती विद्रोह

right|thumb|300px|५ अप्रैल २०१५ को हूती नियंत्रित क्षेत्र (हरे रंग में)
हूती विद्रोह यमन के उत्तरी भाग में आरम्भ हुआ एक गृहयुद्ध है। इसको 'सदाह युद्ध' भी कहते हैं। 

इसकी शुरुआत जून २००४ में हुई थी जब जैदी सम्प्रदाय के धर्मगुरू हुसैन बद्द्रुद्दीन अल-हूती ने यमन सरकार के विरुद्ध विद्रोह आरम्भ कर दिया।

यमन के बड़े हिस्से पर हूती विद्रोहियों ने कब्जा किया हुआ है। यहां अंतरराष्ट्रीय स्तर पर मान्यता प्राप्त सरकार की बहाली के लिए सऊदी अरब की अगुवाई वाला सैन्य गठबंधन हूतियों के खिलाफ लड़ रहा है। यमन के गृहयुद्ध में लड़ाई के लिए यूएई, सऊदी गठबंधन में 2015 में शामिल हो गया था
हूतियों का उदय 1980 के दशक में यमन में हुआ। यह यमन के उत्तरी क्षेत्र में शिया मुस्लिमों का सबसे बड़ा आदिवासी संगठन है। हूती उत्तरी यमन में सुन्नी इस्लाम की सलाफी विचारधारा के विस्तार के विरोध में हैं। 2011 से पहले जब यमन में सुन्नी नेता अब्दुल्ला सालेह की सरकार थी, तब शियाओं के दमन की कई घटनाएं सामने आईं। ऐसे में शियाओं में सुन्नी समुदाय के तानाशाह नेता के खिलाफ गुस्सा भड़क उठा।

बाहरी कड़ियाँ
खुद से जूझता यमन (नवभारत टाइम्स)

श्रेणी:यमन
टेलीनॉर (भारत)

टेलीनॉर भारत नॉर्वे कि टेलीनॉर नामक कंपनी का हिस्सा है। इसका पूर्व नाम यूनिनॉर था, जो एक  भारतीय मोबाइल सेवा प्रदान करने वाली कंपनी थी। इसका मुख्यालय गुड़गांव हरियाणा में था। इसकी स्थापना जॉन फ्रेडरिक बक्सास ने 2009 में की थी। 23 सितम्बर 2015 को इसे टेलीनॉर ने खरीद लिया और इसका नाम टेलीनॉर कर दिया।Uninor re-brands itself as Telenor in India  September 23, 2015 | thehindu.com

सन्दर्भ

बाहरी कड़ियाँ
श्रेणी:मोबाइल
कोरोवारी

नेपाल के मेची अंचलके झापा जिला का एक गाँव विकास समिति है। 

आबादी
सन् १९९१ के जनगणना अनुसार इस स्थान का आबादी महज ४६०० हैं।
सन्दर्भ

बाहरी कड़ियाँ
गायत्री चक्रवर्ती स्पीवाक

गायत्री चक्रवर्ती स्पीवाक (जन्म २४ फ़रवरी १९४२) एक भारतीय साहित्यिक विचारक, दार्शनिक और कोलंबिया विश्वविद्यालय में विश्वविद्यालय प्राध्यापिका है, जहां ये तुलनात्मक साहित्य और समाज संस्थान की एक संस्थापक सदस्य है।
वर्ष २०१२ मे उन्हे कला और दर्शनशास्र में क्योटो पुरस्कार से सम्मानित किया गया। २०१३ में उन्हें भारत गणराज्य के द्वारा दिए गए तीसरे सर्वोच्च नागरिक पुरस्कार पद्म विभूषण से नवाज़ा गया। 

स्पीवाक उनकी समकालीन सांस्कृतिक और "उपनिवेशवाद की विरासत" को चुनौती देने वाली आलोचनात्मक सिद्धांतों के लिए प्रसिद्ध है। ये पाठकों के साहित्य और संस्कृति के साथ संलग्न पर भी चिंतन करना चाहती है। ये ज्यादातर उन लोगों के सांस्कृतिक ग्रंथों पर अपना ध्यान केंद्रित करती है जो प्रमुख पश्चिमी संस्कृति द्वारा अधिकारहीन किये गए हो : श्रमिक वर्ग, औरत, नए आप्रवासी सबाल्टर्न के अन्य स्थान।

जीवन

गायत्री चक्रवर्ती का जन्म २४ फ़रवरी १९४२ को भारत, कलकत्ता मे परेस चन्द्र और सिवनी चक्रवर्ती नामक माता-पिता के घर हुआ। सेंट जॉन्स डायोसीसँ गर्ल्स हायर सेकेंडरी स्कूल से शिक्षा पूर्ण कर, १९५९ में प्रेसिडेंसी कॉलेज, कोलकाता (कलकत्ता विश्वविद्यालय के तहत) से अंग्रेजी में स्नातक की डिग्री प्राप्त करने के साथ हि अंग्रेजी और बंगाली साहित्य मे स्वर्ण पदक भी प्राप्त किया। कॉर्नेल विश्वविद्यालय से अंग्रेजी में एम.ए. की डिग्री प्राप्त करने के बाद तुलनात्मक साहित्य में पी.एच.डी. करने की ठानी।

कॉर्नेल विश्वविद्यालय में विलियम बटलर येट्स पर उनके शोध-निबंध का शीर्षक "माइसेल्फ मस्ट ई रीमेक : द लाइफ एंड पोएट्री ऑफ़ डबलू.बी.येट्स " था। इसे पॉल दे मन ने निर्देशित किया था।

१९६० के दशक में कुछ वक्त के लिए टैलबो स्पीवाक से विवाहित थी। द ब्राइड वोर द ट्रेडिशनल गोल्ड टैलबो स्पीवाक द्वारा एक आत्मकथात्मक उपन्यास है जो उनकी शादी के प्रारंभिक वर्षों को दर्शाता है।

२१ दिसंबर २०१४ को प्रेसिडेंसी कॉलेज, कोलकाता द्वारा 'आनरेरी डी.लीट.' प्रदत्त किया गया।

काम
"कैन द सबाल्टर्न स्पीक?" में, स्पीवाक सती प्रथा के विवरण की कमी पर चर्चा करते हुए सबाल्टर्न के बोल पाने की क्षमता पर मनन करती है।

अग्रिम पठन
 स्टीफन मोर्टों, Gayatri Spivak: Ethics, Subalternity and the Critique of Postcolonial Reason (Polity, २००७).
 गायत्री चक्रवर्ती स्पीवाक, डोना लाँड्री, और जेराल्ड एम. मैक्लीन, The Spivak reader: Selected Works (Routledge, १९९६).
 सुज़ाना मिलेवस्का, "Resistance That Cannot be Recognised as Such: Interview with Gayatri Chakravorty Spivak," n.paradoxa: international feminist art journal, Jan. 2005, vol. 15, pp. 6–12.
 फिओरेंज़ो लुलिआनो , Altri mondi, altre parole. Gayatri Chakravorty Spivak tra decostruzione e impegno militante, OmbreCorte 2012. ISBN 978-88-97522-36-2 (in Italian)
 
 सन्दर्भ 

श्रेणी:1942 में जन्मे लोग
सोनी मिक्स

सोनी मिक्स भारतीय हिन्दी गानों का चैनल है। जिसका प्रसारण 1 सितम्बर 2011 को शुरू हुआ था और 31 मार्च 2020 को बंद हो गया। इस चैनल में हिन्दी गानों को दिखाया जाया करता था।

सन्दर्भ

बाहरी कड़ियाँ

श्रेणी:भारत में हिन्दी टी वी चैनल
श्रेणी:भारतीय संगीत चैनल
जंगली (लोग)

समसामयिक रचनाएँ जंगल में रहने वालों के लिए ' जंगली ' शब्द का प्रयोग करती है। परन्तु जंगली होने का अर्थ यह नहीं था कि वे असभ्य थे। 

जंगली शब्द का प्राचीन तथा मध्यकाल में मानव समूहों के लिए प्रयोग
शब्द का प्रयोग ऐसे लोगों के लिए होता था जिनका निर्वाह जंगल के उत्पादों ,शिकार और स्थानान्तरीय खेती से होता था। उदाहरण के लिए भील बसंत के मौसम में जंगल के उत्पाद इकट्ठा करते थे। http://www.planetbio.eu/health/living-in-the-jungle-part-ii/

 सन्दर्भ 

श्रेणी:लोग
जे डब्लू मर्रियट मुंबई

thumb|मुम्बाई

जे डब्लू मर्रियट मुंबई, का होटल इंडस्ट्री में एक अपना अलग स्थान हैं। ये होटल मुंबई के प्रीमियर होटलों में से एक हैं। जुहू बीच के किनारे में अवस्थित यह होटल से अरेबियन सागर का बहुत ही विहंगम दृश्य नजर आता हैं।

यह होटल अपने इसी खूबसूरती के चलते बॉलीवुड सेलिब्रिटीज एवं बिज़नेस ट्रेवलर्स के बीच बेहद लोकप्रिय हैं। ये होटल जे. डब्लू. मर्रियट होटल ब्रांड का पहला होटल था जो इंडिया में खोला गया था। इसका उद्घाटन जनवरी 2002 में हुआ था, तब से इस होटल की लोकप्रियता लगातार बढ़ती ही जा रही हैं। मुंबई फिल्म इंडस्ट्री के ज्यादातर लोगों के लिए यह होटल एक पसंदीदा हैंग आउट की जगह हैं।

स्थिति
ये मुंबई एयरपोर्ट से मात्र 20 किलोमीटर की दूरी पर हैं। 

कमरे
इस होटल में निम्नलिखित प्रकार के कमरे हैं :
 डीलक्स 
 स्टूडियो रूम 
 ग्रैंड ओसियन सुइट 
 प्रीमियर क्लब सुइट
 प्रेसिडेन्टिअल् सुइट
 
ये सभी कमरे एक से बढ़कर एक हैं। इन सभी कमरो की इंटीरियर डिजाइनिंग इस तरीके से की गयी है की ये इस होटल में रुकने वाले लोगों के मन में बस जाती हैं। इनमे से ज्यादातर कमरों से अरेबियन सागर का दिल को थम देने वाला दृश्य दीखता हैं।

इवेंट्स
इस होटल में आप अपनी प्राइवेट पार्टी भी ओर्गनिज़े कर सकते हैं। यहा हरेक अवसर के लिए हर तरीके का रूम उपलब्ध हैं। यहाँ 12 इवेंट रूम, 14,000 वर्ग मीटर का कुल इवेंट एरिया हैं। यहाँ कुल 11 शादी हॉल हैं इनमे आपको हर तरह की सुविधा उप्लभ्धा हैं। यहाँ का संगम बॉलरूम में 1200 व्यक्तिओं के लिए जगह हैं एवं ये मुंबई के विशालतम मैरिज हॉल्स में से एक हैं। इनमे कस्टमाइज्ड कैटरिंग की भी व्यवस्था हैं।

स्पा
यहा के स्पा सेंटर का नाम क्वान स्पा हैं जो आपके दिमाग को आराम एवं तरोताजा करने के लिए एक उपयुक्त स्थान हैं।
इनमे निम्नलिखित सुविधाएं उपलव्ध हैं :
 आयुर्वेदिक उपचार 
 बॉडी स्क्रब 
 बॉडी व्रैप 
 कपलस मसाज
 ऑय ट्रीट्मेंट्स 
 फॅसिअल्स
 मेंनस सर्विसेज 
 थेरेपी बाथ्स
 
जिम एवं फिटनेस सेंटर
यहाँ का जिम अत्याधुनिक सुविधाओं से सुस्सजित हैं, एवं यहाँ हर तरीके के फिटनेस उपकरण उप्लभ्धा हैं।
 कार्डियोवैस्कुलर इक्विपमेंट 
 फ्री वेट्स 
 विब्रो जिम
यहाँ पर पर्सनल फिटनेस ट्रेनर की भी व्यवस्था हैं। यहाँ बच्चों के लिए अलग स्विमिंग पूल की भी व्यवस्था हैं, जहा वे मौज मस्ती कर सकते हैं। आप बच्चों के लिए उनकी पसंदीदा मूवी भी मंगवा सकते हैं।
 
रेस्टोरेंट एवं बार
इस होटल में निम्नलिखित रेस्टोरेंट एवं बार हैं 
 एरोला - रेस्टोरेंट एवं बार स्पेनिश व्यंजनों के लिए मसहूर 
 मेंज़ो मेंज़ो; एक इतालियन रेस्टोरेंट 
 सैफरन : लखनऊ के राजसी महलों के अवधी व्यंजनों के लिए मशहूर 
 बॉम्बे बेकिंग कंपनी 
 रेफ्लेक्शन्स बार
 
ये सभी बार एवं रेस्टोरेंट एक से बढ़कर एक हैं इनमे अगर एक बार आप खाना खा लेते हैं तो वो आपके लिए हमेशा अविस्मरणीय अनुभव होता हैं।

इस होटल के स्टाफ भी बेहद शालीन एवं सौम्य स्वाभाव के हैं। जो आपके होटल में रहने के अनुभव को और भी आरामदायक बनाते हैं। ये इस होटल की एक और एक विशेषता हैं। ये होटल आने वाले दिनों में भी अपने ग्राहकों को विश्वस्तरीय सुविधाएं देता रहेगा, ऐसी हमारी उम्मीद हैं।

सन्दर्भ

श्रेणी:होटल
सल्फर हेक्साफ्लोराइड

सल्फर हेक्साफ्लोराइड (Sulfur hexafluoride (SF6) एक अकार्बनिक गैस है। यह रंगहीन, गंधहीन, अज्वलनशील गैस है। यह गैस अत्यन्त उच्च गुणवत्ता वाली विद्युत इंसुलेटर है और उच्च वोल्टता के उपकरणों में इसका उपयोग होता है (जैसे, SF6 सर्किट ब्रेकर में)। यह एक ग्रीनहाउस गैस है।

SF6 का अणु अष्टफलकीय (octahedral) होता है। इसके केन्द्र में सल्फर परमाणु होता है जिसके चारों ओर ६ फ्लोरीन परमाणु जुड़े होते हैं। यह एक अध्रुवी (nonpolar) गैस है जो जल में बहुत कम विलेय है किन्तु अध्रुवीय कार्बनिक विलायकों में विलेय है। इसे प्रायः द्रवीकृत संपीडित गैस के रूप में लाया-ले जाया जाता है। इसका सामान्य ताप और दाब पर घनत्व 6.12 g/L है जो वायु के घनत्व (1.225 g/L) से काफी अधिक है।

निर्माण
सल्फर हेक्साफ्लोराइड, गंधक पर फ्लोरीन गैस की क्रिया से बनायी जाती है-

 रासायनिक अभिक्रियाएँ 

 

 

 
 

 

उपयोग
 कुचालक (डाइएलेक्ट्रिक) के रूप में
 चिकित्सा में
 ट्रेसर तत्त्व के रूप में

सन्दर्भ

श्रेणी:गैसें
श्रेणी:विद्युत कुचालक
ब्रांड

thumb|280px|सन् १८८६ का एक अमेरिकी विज्ञापन जिसमें एक साइकल के "कोलम्बिया" नामक ब्रांड का प्रचार करा गया था
ब्रांड एक ऐसे नाम, डिज़ाईन अथवा किसी ऐसे विशेष लक्षण को कहा जाता है जो कि किसी एक विक्रेता के उत्पाद को दूसरे से अलग करता हो। ब्रांड का प्रयोग व्यापार, विपणन व प्रचार में किया जाता है।अमेरिकन मार्केटिंग एसोसिएशन Dictionary . Retrieved 2011-06-29. The Marketing Accountability Standards Board (MASB) endorses this definition as part of its ongoing Common Language in Marketing Project . किसी उत्पादन या सेवा का ब्रांड चुनते हुए विक्रेता या निर्माता उसे ग्राहकों के लिए आकर्षक बनाने का प्रयास करता है, इसलिए कम्पनियाँ अपना ब्रांड चुनने के लिए अक्सर बहुत पैसा ख़र्च करती हैं और कई सम्भावनाएँ परखने के बाद एक को चुनती हैं। समय के साथ-साथ ग्राहक कुछ ब्रांडों को भरोसेमन्द समझना शुरु कर देते हैं और इस से ब्रांड का अपना मूल्य बन जाता है। यानि यदि एक ही वस्तु पर कोई जाना-माना और पसंदीदा ब्रांड लगाया जाए तो उसकी बिक्री में स्वयं ही बहुत बढ़ौतरी हो जाती है। कुछ नुमाया ब्रांडों का मूल्य समय-समय पर आँका जा सकता है, मसलन भारत के प्रसिद्ध टाटा ब्रांड का मूल्य सन् २०१५ में १५ अरब अमेरिकी डॉलर आँका गया था।"At $15 billion, Tata remains India’s most valuable brand ," P.R. Sanjai, 31 July 2015, Live Mint Newspaper

 इन्हें भी देखें 
 विपणन (मार्किटिंग)

सन्दर्भ

श्रेणी:विपणन
श्रेणी:ब्रांड
श्रेणी:ब्रांड प्रबंधन
श्रेणी:संचार डिज़ाइन
श्रेणी:ग्राफ़िक डिज़ाइन
कांगड़ा दुर्ग

right|thumb|300px|कांगड़ा दुर्ग

कांगड़ा दुर्ग हिमाचल प्रदेश के कांगड़ा कस्बे के बाहरी सेमा में फैला हुआ एक प्राचीन दुर्ग है। इस दुर्ग का उल्लेख सिकन्दर महान के युद्ध सम्बन्धी रिकार्डों में प्राप्त होता है जिससे इसके इसापूर्व चौथी शताब्दी में विद्यमान होना सिद्ध होता है। कांगड़ा, धर्मशाला से २० किमी दूर है।

कांगड़ा दुर्ग हिमाचल प्रदेश के कांगड़ा कस्बे के बाहरी सेमा में फैला हुआ एक प्राचीन दुर्ग है। इस दुर्ग का उल्लेख सिकन्दर महान के युद्ध सम्बन्धी रिकार्डों में प्राप्त होता है जिससे इसके इसापूर्व चौथी शताब्दी में विद्यमान होना सिद्ध होता है। यह दुर्ग पुराना कांगड़ा में स्थित है।  इससे सबसे नजदीकि रेल स्टेशन कांगडा ही है जहांपर नैरो गैज की रेल लाइन है। यह रेल स्टेशन समुंद्र से ६६८.५३१ मीटर की ऊंचाई पर है। इस रेल स्टेशन से यह दुर्ग महज ३ किमी दूर है व नये कांगडा से ५ किमी तथा धर्मशाला से २० किमी दूर है।

पुरातन काल में कांगड़ा दुर्ग को कांगड़ा नागरकोट एवं त्रिगर्त नाम से भी जाना जाता था। त्रिगर्त साम्राज्य निचली ब्यास बाण-गंगा घाटी में फैला हुआ था। पंजाब के अंतर्ग़त आने वाले पहाडी राज्यों में से कांगडा सबसे प्राचीन और शक्तिशाली था और यह पूर्व-इस्लामिक  काल में जलंधर  राज्य का ही एक भाग था। भारत के उत्तरी भागों को मुस्लिम शासकों व्दारा जीत लेने के पश्चात, जब पंजाब के मैदानी क्षेत्रों पर मुस्लिम शासकों का अधिकार हो गया तो जलंधर के शासकों ने कांगडा की ओर कुच किया लिया और टूटे हुये साम्राज्य को कांगडा से गठित करने का प्रयास किया।

कांगड़ा दुर्ग अपने सामारिक अवस्थति, वैभव और अभेद्यता के लिये जाना जाता है। मांझी और बाण-ग़ंगा नदियों के संगम पर एक चोटी पहाडी पर शीला खंड के रुप मे स्थित, दुर्ग संपूर्ण कांगडा घाटी का पर्यवेक्षण करता दिखता है। यह पहाड़ी एक प्राक्रुतिक दुर्ग के रुप में भी उभर कर आती है। दुर्ग की दिवारे परिधि मे ४ किमी के क्षेत्र में फैला हुआ है और नदी की सतह से ३०० फुट तक ऊंची है, जो पुरानी कांगडा की ओर एक छोटे भूमि भाग को छोडकर तीनों दिशाओं में पहाडी से घिरी है। दुर्ग में एक छोटे रास्ते से प्रवेश किया जा सकता है। जिसके दोनो व्दार एक दुसरे से सटे हुये है। जिन्हें सिख अधिग्रहण के काल से फाटक कहा जाता है। एक संकरा रास्ता दुर्ग के आहनी और अमिरि दरवाजे से होकर आंतरिक भाग कि ओर जाता है जिनका निर्माण कांगडा के प्रथम मुगल बादशाह जहांगिर के समय में हुआ था।

इन्हें भी देखें
भारतीय दुर्ग
भारतीय दुर्गों की सूची

बाहरी कड़ियाँ
स्थापत्यकला का बेजोड़ नमूना है कांगड़ा का किला  (पाञ्चजन्य)
काँगड़ा किला

श्रेणी:भारत में दुर्ग
श्रेणी:हिमाचल प्रदेश में दुर्ग
श्रेणी:काँगड़ा
श्रेणी:काँगड़ा ज़िला
फ्रांसिस्को पेलसर्ट

फ्रांसिस्को पेलसर्ट एक डच यात्री था जिसने सत्रहवीं शताब्दी के आरम्भिक दशकों में उपमहाद्वीप की यात्रा की थी। वह यहाँ के लोगों में व्यापक गरीबी देखकर आश्चर्यचकित था। उसने कृषकों की अत्यंत दयनीय दशा का मार्मिक चित्रण है। 

श्रेणी:लेखक
श्रेणी:डच यात्री
गुरबानी

गुरबानी शब्द गुरुवाणी का पंजाबी स्वरूप है। सिक्ख धर्म में पाँचवे गुरू अर्जुन देव ने बाबा गुरु नानक, बाबा फरीद,रविदास तथा कबीर की वाणी को आदि ग्रंथ में संकलित किया। इनको गुरबानी कहा जाता है।
 सन्दर्भ 
 

श्रेणी:धार्मिक पुस्तक
श्रेणी:धार्मिक कृतियाँ
मुद्रा बैंक

मुद्रा बैंक भारत में ८ अप्रैल २०१५ को आरम्भ हुआ। यह मुख्य रूप से सूक्ष्म तथा लघु उद्योगों के वित्तपोषण पर अपना ध्यान केंद्रित करेगा। मुद्रा बैंक का मतलब है 'माइक्रो यूनिट्स डेवलपमेंट्स एण्ड रिफाइनेंस एजेंसी' (MUDRA)। मुद्रा बैंक का उद्देश्य युवा, शिक्षित और प्रशिक्षित उद्यमियों को मदद देकर मुख्यधारा में लाना है। इसकी स्थापना SIDBI के अधीन की गई हैं।

मुद्रा बैंक के माध्यम से साधारण लोगों, विशेष रूप से महिलाओं, दलितों, अनुसूचित जाति और अनुसूचित जनजाति के उद्यमियों को वित्तीय समर्थन और ऋणों के माध्यम से उच्चाधिकारी लोन उपलब्ध कराने का मुख्य उद्देश्य होता है।

मुद्रा बैंक तीन श्रेणियों में विभाजित होता है - शिशु, तरुण और किशोर। शिशु श्रेणी में छोटे उद्यमियों को 50,000 रुपये तक का ऋण प्रदान किया जाता है। तरुण श्रेणी में ऋण की राशि 50,000 रुपये से 5 लाख रुपये तक होती है। और किशोर श्रेणी में ऋण की राशि 5 लाख रुपये से 10 लाख रुपये तक होती है।

मुद्रा बैंक का मुख्य उद्देश्य छोटे उद्यमियों को ऋण प्रदान करके उन्हें स्वयं का व्यवसाय करने के लिए प्रोत्साहित करना है, जिससे उनकी आर्थिक स्थिति में सुधार हो सके और उनके जीवन की गुणवत्ता बेyहतर हो सके। मुद्रा बैंक के माध्यम से लोन लेने के लिए आवेदकों को न्यूनतम दस्तावेज़ीकरण और प्रक्रियाएँ पूरी करनी होती हैं।

इस तरह, मुद्रा बैंक भारतीय अर्थव्यवस्था में स्वरोजगार को बढ़ावा देने और ग्रामीण उद्यमियों को वित्तीय समर्थन प्रदान करके उन्हें आत्मनिर्भर बनाने का सक्रिय साधक है।

विशेषताएँ
 इस योजना के तहत छोटे उद्यमियों को कम ब्याज दर पर 50 हजार से 10 लाख रुपये तक का कर्ज दिया जाएगा।
 केंद्र सरकार इस योजना पर 20 हजार करोड़ रुपये लगाएग। साथ ही इसके लिए 3000 करोड़ रुपये की क्रेडिट गारंटी रखी गई है।
 मुद्रा बैंक छोटे फाइनेंस संस्थानों (माइक्रो फाइनेंस इंस्टिट्यूशन) को री-फाइनेंस करेगा ताकि वे प्रधानमंत्री मुद्रा योजना के तहत छोटे उद्यमियों को कर्ज दे सकें।
 मुद्रा बैंक के तहत अनुसूचित जाति/जनजाति के उद्यमियों को प्राथमिकता पर कर्ज दिए जाएंगे।
 इसकी पहुंच का दायरा बढ़ाने के लिए डाक विभाग के विशाल नेटवर्क का इस्तेमाल किया जाएगा।
 मुद्रा बैंक देश भर के 5.77 करोड़ छोटी व्यापार इकाइयों की मदद करेगा। इन्हें अभी बैंक से कर्ज लेने में बहुत मुश्किल होती है।
 इस व्यवस्था के तहत तीन तरह के कर्ज दिए जाएंगे : शिशु, किशोर और तरुण।
 व्यापार शुरू करने वाले को 'शिशु' श्रेणी का ऋण दिया जाएगा। 'किशोर' श्रेणी के तहत 50 हजार से 5 लाख रुपये तक का ऋण दिया जाएगा। वहीं 'तरुण' श्रेणी के तहत 5 लाख से 10 लाख रुपये का कर्ज दिया जाएगा।

श्रेणियाँ
इस योजना के तहत ऋण राशि हेतु तीन श्रेणियाँ बनाई गयी है।

1. शिशु (50,000)

2. किशोर (5,00000)

3. तरुण (10,00000)

इन्हें भी देखें
खादी विकास और ग्रामोद्योग आयोग
स्मॉल व्यावसाय
कुटीर उद्योग

श्रेणी:भारतीय बैंक
भारत-जर्मनी सम्बन्ध

right|thumb|300px
भारत और जर्मनी के सम्बन्ध मजबूत और मित्रतापूर्ण हैं। ये मुख्यतः व्यापार, तकनीकी शिक्षा और सांस्कृतिक आदान-प्रदान पर केंद्रित हैं।

बाहरी कड़ियाँ
भारत जर्मन संबंधों के उतार-चढ़ाव (डी-डब्ल्यू वर्ड)

श्रेणी:भारत के द्विपक्षीय संबंध
श्रेणी:जर्मनी
भारत-फ्रांस सम्बन्ध

right|thumb|300px
भारत और फ्रांस के सम्बन्ध परम्परागत रूप से मैत्रीपूर्ण रहे हैं। 

 बाहरी कड़ियाँ 
भारत-फ्रांस सम्बन्ध (विदेश मंत्रालय, भारत सरकार)

श्रेणी:भारत के द्विपक्षीय संबंध
श्रेणी:फ़्रांस के द्विपक्षीय संबंध